== Tidligt liv og uddannelse ==
Darrell Amyx var den midterste af tre brødre og voksede op ved Visalia i Californien. Efter grundskolen studerede han ved [[Stanford University]], hvor han tog [[MA]] i [[latin (sprog)|latin]] i 1932. Efter to års studier i [[Athen]] 1935-1936 fortsatte han sine studier ved [[University of California, Berkeley|Berkeley]], hvor han fik [[Ph.D]] i latin og klassisk arkæologi i 1937 med en afhandling om digteren [[Juvenal]]. Han underviste i latin på Berkeley fra 1939 til 1942, hvor han på grund af [[2. verdenskrig]] gjorde tjeneste ved det amerikanske censurkontor i [[San Francisco]]. Efter krigen genoptog han sin undervisning og skrev doktorafhandling om antik [[græsk keramik|græske vaser]] med H.R.W. Schmidt som [[mentor]] og modtog på grundlag heraf doktorgraden i 1947.
Personbillede_savnes Historie